દિલવાલે એક્શન, કોમેડી, ડ્રામાનું મિકસચર છે. ફિલ્મમાં એક બાજુ શાહરુખ ખાન અને વરુણ ફુલ એક્શન અવતારમાં જોવા મળશે તો કોમેડીનો દારોમદાર જોની લીવર અને વરુણ શર્મા સંભાળી રહ્યા છે. ફિલ્મનું શૂટિંગ ગોવા, કેપટાઉન, અબુધાબી અને મોરેશિયસમાં થયું છે. ફિલ્મમાં ઘણા બધા એક્શન સીન પણ છે. દિલવાલેની સાથે બાજીરાવ મસ્તાની પણ રિલીઝ થઇ રહી છે. આ અંગે વાત કરતાં કાજોલ કહે છે કે બોલિવૂડ મારા માટે કોઇ નવી જગ્યા નથી. મેં અહીં એક લાંબો સમય પસાર કર્યો છે. એક જ શુક્રવારે ઘણી ફિલ્મો રિલીઝ થાય છે, પરંતુ દરેક ફિલ્મની પોતાની એક કિસ્મત હોય છે. કિસ્મત તેને હિટ કે ફ્લોપ બનાવે છે. અમે તો દુઆ કરીશું કે બંને ફિલ્મો દર્શકોને ભરપૂર મનોરંજન કરાવે અને બોક્સ ઓફિસ પર સારો બિઝનેસ કરે.